**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1135-2/16**

**Podgorica, 08.08.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO CGO UP II 07-30-1135-1/16 od 12. jula 2016.godine, izjavljene zbog povrede pravila postupka-nedonošenja rješenja Univerziteta Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.08.2016. godine, donio:

**R J E Š E NJ E**

Žalba se usvaja.

Nalaže se Univerzitetu Crne Gore da donese rješenje po zahtjevu za slobodan pristup informacijama NVO CGO od 23.06.2016.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Univerziteta Crne Gore, podnosilac zahtjeva za pristup informaciji je uložio žalbu. U žalbi se navodi da su dana 23.06.2016.godine podnijeli zahtjev za pristup informacijama kojim je traženo i to: da li među propisima Univerziteta Crne Gore (UCG) postoji Pravilnik o disciplinskom postupku i disciplinskoj odgovornosti Studenata UCG, ukoliko postoji im se dostavi kopija Pravilnika o disciplinskom postupku i disciplinskoj odgovornosti studenata UCG, imajući u vidu da se na zvaničnoj stranici UCG <http://www.ucg.ac.me/me/o-univerzitetu/dokuupisnsnimenti/propisi/akta-univerziteta/pravilnici> isti ne nalaze, kao ni na staroj vebstranici UCG <http://old.ucg.ac.me/cg/propisi/pravilnici.php> i ukoliko je traženi propis postojao, a više ne postoji ili je donešen novi dokument pod drugim nazivom traže datum stavljanja van snage traženog pravilnika i Odluke o istom. Predloženo je da drugostepeni organ provede postupak i donose rješenje po zahtjevu u što kraćem roku.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 25.07.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-4418-1/16 od 25.07.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Univerzitet Crne Gore nije donio rješenje po osnovu podnijetog zahtjeva za slobodan pristup informacijama NVO CGO od 23.06.2016. godine u zakonskom roku. Univerzitet Crne Gore je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku, u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**